અત્યારે તો પરિસ્થિતિ તેના કરતાં પણ વિકટ બની ગઈ છે. બ્રાઝિલની ટીમ સ્પેન સામે રમી ત્યારે નેઇમાર સામે જે રીતે સ્પેનિશ ખેલાડીઓએ આક્રમણ કર્યું હતું તે જોતાં એમ જ લાગે કે તેઓ બ્રાઝિલ સામે નહીં પરંતુ નેઇમાર સામે મુકાબલો કરી રહ્યા છે. મેચમાં કમસે કમ દસથી 12 વખત નેઇમારને ટેકલ કરવામાં આવ્યો હતો. એક જ ખેલાડીને વારંવાર પછાડી દેવાને કારણે તેમને નુકસાન પણ થયું હતું. નેઇમાર સામે એકતરફી આક્રમણને કારણે સ્પેનના ચાર ખેલાડીને યલો કાર્ડ દર્શાવવામાં આવ્યું હતું જે પણ એક રેકોર્ડ છે. કદાચ આમ થવાને કારણે જ નેઇમાર તેની નૈસર્ગિક રમત દાખવી શકતો ન હતો.